Danish Crown

Danish Crown er en dansk internationalt orienteret, fødevarevirksomhed med slagterivirksomhed, forædling og salg af primært svine- og oksekød. Gennem en række datterselskaber er koncernen bred repræsenteret indenfor fødevareindustrien med forskellige fødevareprodukter. Administrerende direktør er Jais Valeur og hovedsædet er beliggende i Randers.

Danish Crown-koncernen er ejet af 5.620 danske landmænd, og årligt er fødevarekoncernen en del af 49 milliarder måltider til forbrugere i hele verden. Koncernen omsætter for cirka 60 mia. kroner og beskæftiger cirka 26.600 medarbejdere fordelt på 89 produktionssteder, 40 lagerhuse og 38 kontorer på tværs af 30 lande. 

Koncernen er verdens største svinekødseksportør og Europas største producent af svinekød. Danish Crown-koncernen er desuden Europas største kødforædlingsvirksomhed, ligesom koncernen er en betydelig spiller på det europæiske oksekødsmarked. 

I regnskabsåret 2020/21 udgjorde Danish Crowns eksport 24 mia. kroner. Det svarer til ca. 20% af den danske fødevareeksport og ca. 3% af den danske vareeksport.

Historie 
Det første danske andels-svineslagteri blev oprettet i Horsens i 1887.
I de følgende 40-50 år oprettedes en lang række andelssvineslagterier landet over.
I 1960 begyndte andelsslagterierne at fusionere for bedre at have styrke til at løfte opgaverne med bl.a. salg, markedsføring og produktudvikling. I 1998 fusionerede Danish Crown og Vestjyske Slagterier.

I april 2002 gav Konkurrencerådet tilladelse til en fusion mellem Danish Crown og Steff Houlberg,
og en stor del af de oprindelige andelssvineslagterier indgår i det nye Danish Crown.

Den 13. oktober 2010 besluttede andelshaverne at overføre aktiviteterne til et aktieselskab, Danish Crown A/S tidligere Danish Crown Holding A/S.
Andelshaverne bevarede ejerskabet gennem andelsselskabet der nu hedder Leverandørselskabet Danish Crown Amba.
Aktieselskabet var oprindeligt oprettet den 1. juli 2001.

Den 13. august 2019 afslørede Dagbladet Information at Danish Crown havde betalt Aarhus Universitet for at skrive en forskningsartikel hvor klimabelastningen af oksekød blev bagatelliseret. Danish Crown skrev et helt afsnit af artiklen, og designede tilmed også forsiden.

I marts 2021 blev det afsløret i en rapport af Greenpeace at Danish Crown gennem datterselskabet ESS-FOOD handlede med oksekød fra brasilianske avlere som avlede kvæg i dele af den ulovligt ryddede regnskov. .

Koncernstruktur

Danish Crown 
 Hovedkontor Randers
 Soslagteri Skærbæk
 Svineslagteri Blans
 Svineslagteri Herning
 Svineslagteri Horsens
 Svineslagteri Ringsted
 Svineslagteri Sæby
 Svineslagteri Rønne
 Svineslagteri Essen
 Udbening Oldenburg
 Udbening Boizenburg
 Opskæring Kolo
 Suppefabrik Esbjerg
 Forædlingsfabrik Herning
 Forædlingsfabrik Kolding
 Forædlingsfabrik Låsby
 Forædlingsfabrik Svenstrup
 Forædlingsfabrik Thorning
 Forædlingsfabrik Aabenraa
 Forædlingsfabrik Schüttorf
 Forædlingsfabrik Pinghu
 Forædlingsfabrik Bonnetable
 Forædlingsfabrik Jönköping
 Forædlingsfabrik Haarlem

Danish Crown Beef 
 Kreaturslagteri/hovedkontor Holsted
 Kreaturslagteri Aalborg
 Kreaturslagteri Husum
 Kreaturslagter Teterow
 Specialproduktioner Sdr. Felding

Datterselskaber 
 Sokolow
 ESS-FOOD
 DAT-Schaub
 KLS Ugglarps
 Scan-Hide
 SPF-Danmark A/S
 Agri-Norcold A/S

Noter

Ekstern kilde/henvisning 
 

 
Andelsbevægelsen
Etableret i 2001